CELEX: 32012R0715
Language: sk
Date: 2012-07-30 00:00:00
Title: Vykonávacie nariadenie Komisie (EÚ) č. 715/2012 z  30. júla 2012 , ktorým sa mení a dopĺňa nariadenie (EÚ) č. 42/2010 o zatriedení určitého tovaru do kombinovanej nomenklatúry

7.8.2012   
            
            
               SK
            
            
               Úradný vestník Európskej únie
            
            
               L 210/4
            
         VYKONÁVACIE NARIADENIE KOMISIE (EÚ) č. 715/2012
   z 30. júla 2012,
   ktorým sa mení a dopĺňa nariadenie (EÚ) č. 42/2010 o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               Podľa druhého odseku stĺpca 3 tabuľky uvedenej v prílohe k nariadeniu Komisie (EÚ) č. 42/2010 (2) jedlý výrobok v tabletách opísaný v stĺpci 1 predmetnej tabuľky nespĺňa podmienky poznámky 2 písm. b) bodu 2 k 19. kapitole kombinovanej nomenklatúry (KN) z dôvodu zloženia, formy, v akej sa predkladá, a použitia ako potravinového doplnku. Zatriedenie výrobku do 19. kapitoly je z uvedeného dôvodu vylúčené.
            
         
               (2)
            
            
               Vzhľadom na rozsudok Súdneho dvora Európskej únie zo 17. decembra 2009 v spojených veciach C-410/08 až C-412/08, Swiss Caps (3), a najmä na odsek 33, zatriedenie jedlých výrobkov určených na použitie ako potravinové doplnky do položky 2106 KN prichádza do úvahy iba za predpokladu, že dotknuté potravinové prípravky nie sú špecifikované alebo zahrnuté inde. Potravinové prípravky určené na použitie ako potravinové doplnky sa preto môžu zatriediť do iných položiek KN, ktorých opis je špecifickejší.
            
         
               (3)
            
            
               V dôsledku toho forma, v akej sa výrobok predkladá, a jeho použitie ako potravinový doplnok nemôže byť dôvodom na vylúčenie z 19. kapitoly KN. Preto je potrebné uviesť, že dôvodom nesplnenia podmienok stanovených v poznámke 2 písm. b) bode 2 k 19. kapitole KN je v prípade uvedeného výrobku výlučne jeho zloženie.
            
         
               (4)
            
            
               Dôvody uvedené v druhom odseku stĺpca 3 v prílohe k nariadeniu (EÚ) č. 42/2010 by sa mali preto zodpovedajúcim spôsobom zmeniť a doplniť. V záujme zrozumiteľnosti by sa malo nahradiť úplné znenie prílohy k nariadeniu (EÚ) č. 42/2010.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Príloha k nariadeniu (EÚ) č. 42/2010 sa nahrádza takto:
   
      
         „PRÍLOHA
         
                     Opis tovaru
                  
                  
                     Zatriedenie
                     (číselný znak KN)
                  
                  
                     Odôvodnenie
                  
               
                     (1)
                  
                  
                     (2)
                  
                  
                     (3)
                  
               
                     Výrobok s týmto zložením (v hmotnostných %):
                     
                                 —
                              
                              
                                 mladý jačmeň, v práškovej forme
                              
                              
                                 28,8
                              
                           
                                 —
                              
                              
                                 med
                              
                              
                                 27,5
                              
                           
                                 —
                              
                              
                                 mladá pšenica, v práškovej forme
                              
                              
                                 21,5
                              
                           
                                 —
                              
                              
                                 lucerna siata, v práškovej forme
                              
                              
                                 21,5
                              
                           
                                 —
                              
                              
                                 kyselina stearová
                              
                              
                                 0,4
                              
                           
                                 —
                              
                              
                                 čierne korenie
                              
                              
                                 0,25
                              
                           
                                 —
                              
                              
                                 chróm pikolinát
                              
                              
                                 0,01
                              
                           (zodpovedá 8,7 μg Cr v jednej tablete).
                     Výrobok sa na predaj v malom predkladá vo forme tabliet a je určený ako potravinový doplnok (dvakrát denne po jednej tablete).
                  
                  
                     2106 90 98
                  
                  
                     Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 2106, 2106 90 a 2106 90 98.
                     Keďže výrobok nespĺňa podmienky poznámky 2 písm. b) bodu 2 k 19. kapitole z dôvodu svojho zloženia, zatriedenie do 19. kapitoly je vylúčené.
                     Výrobok nespĺňa ani požiadavky v doplnkovej poznámke 1 k 30. kapitole, pretože sa neposkytujú žiadne údaje o použití pri špecifických ochoreniach ani koncentrácie obsiahnutých účinných látok. Z tohto dôvodu by sa nemal považovať za rastlinný liečivý prípravok v zmysle položky 3004.
                     Preto sa dospelo k názoru, že výrobok spĺňa podmienky položky 2106 ako inde nešpecifikovaný ani nezahrnutý potravinový prípravok a používa sa ako potravinový doplnok na udržanie celkového dobrého zdravotného stavu alebo telesnej a duševnej pohody. (Pozri aj vysvetlivky k harmonizovanému systému, k položke 2106, druhý odsek č. 16.)“
                  
               
   
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. júla 2012
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. EÚ L 12, 19.1.2010, s. 2.
   
      (3)  Zb. 2010, s. I -11991.